google/wiki40b huggingface dataset:
ZA ĽUDÍ

Ideológia strany

Za ľudí má byť stranou politického stredu. Komplexný program chce vznikajúca strana predstaviť na sneme v septembri 2019.

Práva homosexuálov

Spoluzakladateľ strany Andrej Kiska bol prvý slovenský prezident ktorý prijal LGBT aktivistov a vyjadril im podporu. Po stretnutí v decembri 2017 vyzval k diskusii o zákonnom schválení partnerstva homosexuálov. Diskusiou chce napraviť podľa neho negatívny dopad tzv. referenda o rodine, ktoré napriek neúspešnosti zakonzervovalo súčasný stav: „Žiaľ, výsledkom bolo, že sa skončila akákoľvek racionálna snaha zabezpečiť jednotlivcom žijúcim mimo manželstva aspoň minimálny štandard právnej ochrany.“ uviedol Kiska.
Dňa 17. júna 2019 pre Konzervatívny denník Postoj prezident Kiska uviedol, že jeho strana nebude presadzovať registrované partnerstvá. Na túto tému sa prezident vyjadril takto: „Predsa všetci takých ľudí poznáme a všetci vieme, že to nie sú horší ľudia, naopak, musia sa boriť s rôznymi predsudkami. Poznáme všetci osobne takéto príbehy. Prístup k zdravotnej dokumentácii blízkej osoby alebo dedenie? Prosím, ale to sa predsa dá vyriešiť aj bez registrovaného partnerstva. Vnímam totiž aj právnu rovinu, že zavedenie registrovaných partnerstiev vytvára predpoklad pre zavedenie manželstiev rovnakého pohlavia.“

Rómska problematika

Garantom riešenia rómskej problematiky v strane je starosta Spišského Hrhova Vladimír Ledecký.
Úspešný príbeh Rómov zo Spišského Hrhova bol aj jedinou témou rozhovoru Georga Sorosa s Andrejom Kiskom. Americký filantrop pochádzajúci z Maďarska sa o úspešnom príbehu slovenských rómov dočítal v The New York Times a preto zavolal prezidenta Kisku na rozhovor aby sa dozvedel viac. Na stretnutí bol aj syn Andrew Soros a traja Kiskovi poradcovia, čo svedčí o dlhodobo vysokom záujme Andreja Kisku o Rómov.
Podľa informácii The New York Times, obec je príkladom prosperity vďaka Rómom.

Registrácia

5. augusta 2019 odovzdal Andrej Kiska potrebné podpisy na registráciu strany. V krátkom vyhlásení kritizoval najmä pokračovanie vyšetrovania svojich daňových deliktov. Krátenie daní, ktoré priznal a podobne ako Bašternák aj on dane doplatil považuje za vykonštruovanú kauzu. „Potvrdilo sa to, čo čom som dlhodobo hovoril a dnes to má už polícia v písomnej forme. Našu krajinu si privlastnilo veľa ľudí, ktorí si myslia, že majú právo niekoho obviniť a vykonštruovať na neho niečo. A spravia všetko preto, aby toho človeka obvinili. Zneužijú na to políciu a prokuratúru“, vyhlásil Kiska.
Podľa Kisku je dôležité aby moc patrila ľuďom „Nesmieme dopustiť aby našu krajinu ovládalo pár ľudí“, doplnil bývalý prezident.
Laxenburg

Dejiny

Miesto je známe vďaka svojmu zámku, ktorý bol obľúbeným letným sídlom panovníckeho rodu Habsburgovcov.
Zámok patrí od roku 1333 Habsburgovcom, v 17. storočí bol rozšírený Lodovico Burnacinim. Blauer Hof (nem. modrý dvor) bol postavený okolo roku 1745 za vlády Márie Terézie v rokokovom slohu.
Laxenburský kostol, prvá stavba na sever od Álp s črtami vrcholného baroka (je charakteristická najmä oblúkovitými krivkami vo fasáde), bol postavený medzi rokmi 1693 až 1703 Carlom Antoniom Carlonem a konečnú podobu získal až v rozmedzí rokov 1703 – 1724 vďaka architektovi Matthiasovi Steinlovi.
Po roku 1780 nadobudla zámocká záhrada anglický štýl. Bolo tu vytvorených niekoľko umelých rybníkov a na ostrovčeku postavený tzv. Franzensburgský zámok pomenovaný podľa prvého rakúskeho cisára Františka I..
Počínajúc rokom 1849, Laxenburg bol zaradený do dodnes existujúcej politickej správy, v roku 1919 prevzalo vojnou zničený zámok aj s priliehajúcim parkom pod svoju správu mesto Viedeň.
Po anšluse Rakúska v roku 1938 bola obec priradená pod politickú správu Viedne, ale o pár rokov neskôr (1954) bol celý Laxenburg vrátený do pôvodných rúk Dolného Rakúska.
Od roku 1975 pôsobí v meste mimovládna výskumná organizácia Medzinárodný inštitút pre aplikovanú systémovú analýzu známeho pod skratkou IIASA, ktorého členom je aj Slovensko.
Saint-Trimoël

Poloha

Obec má rozlohu 8,35 km². Najvyšší bod je položený 154 m n. m. a najnižší bod 68 m n. m.

Obyvateľstvo

Počet obyvateľov obce je 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wuenheim

Poloha

Obec má rozlohu 6,17 km². Najvyšší bod je položený 956 m n. m. a najnižší bod 257 m n. m.

Obyvateľstvo

Počet obyvateľov obce je 807 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arbigny-sous-Varennes

Poloha

Obec má rozlohu 9,84 km². Najvyšší bod je položený 354 m n. m. a najnižší bod 235 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Večernica južná

Opis

Dosahuje dĺžku 3,8 až 5 cm, predlaktie 2,7 až 3 2 cm a váži 7 – 8 g. Väčšinou je žltohnedo sfarbený s bielym okrajom na krídle.

Rozšírenie a početnosť

Je široko a hojne rozšírený, obýva severnú Afriku, Európu a Áziu po východnú Indiu.

Bionómia

Vyskytuje sa v nižšie položenej otvorenej krajine, lesoch aj na mestskom území. Hniezdi v dutinách stromoch aj v ľudských obydliach.
Čchorwon

Čchorwon (kórejsky 철원군) je okres v Kórejskej republike. Nachádza sa pozdĺž hranice s KĽDR v severovýchodnej časti územia, v provincii Kangwon-do (강원도). Na rozlohe 899 km² tu žije približne 54 000 obyvateľov (údaj z roku 2001).
Eaubonne

Poloha

Obec má rozlohu 4,42 km². Najvyšší bod je položený 83 m n. m. a najnižší bod 41 m n. m.

Obyvateľstvo

Počet obyvateľov obce je 23 878 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moulidars

Poloha

Obec má rozlohu 17,17 km². Najvyšší bod je položený 103 m n. m. a najnižší bod 22 m n. m.

Obyvateľstvo

Počet obyvateľov obce je 736 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Britská filozofia

Britská filozofia je súčasť európskej filozofie rozvíjajúca sa vo Veľkej Británii a zahrňujúca anglickú filozofiu a škótsku filozofiu.
Kláštor

Kláštor (z latinského claustrum, teda uzatvorené miesto) je sídlo spoločenstva mníchov, ktorého spôsob života je upravený jednotným kláštorným alebo rádovým poriadkom (regulou). Kláštor obývajú rehoľné osoby: mnísi alebo mníšky, resp. rehoľníčky. Obyvatelia kláštora sú vždy z rovnakého cirkevného rádu (napríklad templári, jezuiti, benediktíni, karmelitáni) alebo sekty. Okrem kresťanských kláštorov sú známe aj kláštory budhistické či taoistické. Kláštory boli v Európe v minulosti významnými strediskami vzdelanosti, niektoré mali aj vojenský význam.
Poniklec slovenský

Poniklec slovenský (Pulsatilla slavica) je trváca, celá chlpatá až huňatá bylina z čeľade iskerníkovitej (Ranunculaceae). Nachádza sa hlavne na strednom a východnom Slovensku, najmä vo vyšších polohách. Ide o zákonom chránenú rastlinu, ktorá sa považuje za symbol a posol jari. Tento nenápadný, modrofialový kvet rastie na teplých krovinatých a trávnatých skalnatých stráňach. Jeho spoločenská hodnota je približne 17€ (podľa Zbierky zákonov č. 24 z roku 2003).
Tvarová oceľ

Tvarová oceľ alebo profilová oceľ je oceľový polotovar v tvare tyčí rôzneho prierezu. Vyrába sa valcovaním za tepla, alebo v menšom rozsahu valcovaním za studena.
Vérin

Poloha

Obec má rozlohu 3,05 km². Najvyšší bod je položený 369 m n. m. a najnižší bod 143 m n. m.

Obyvateľstvo

Počet obyvateľov obce je 697 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boves (Somme)

Poloha

Obec má rozlohu 25,37 km². Najvyšší bod je položený 110 m n. m. a najnižší bod 22 m n. m.

Obyvateľstvo

Počet obyvateľov obce je 2 922 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Škoda 2Tr

Konštrukcia

Hoci trolejbus 2Tr technicky vychádzal z vozu 1Tr, bol od neho pomerne značne odlišný. Išlo o trojnápravový trolejbus so zadnou hnacou nápravou. Oproti predchodcovi bol upravený rám podvozku, na ktorý bola osadená karoséria, ktorá bola síce vzhľadovo takmer rovnaká ako pri type 1Tr, konštrukčne sa ale od neho odlišovala. Vozová skriňa bola totiž približne o 20 cm dlhšia, bola celokovová a mala o viac ako 20 cm nižšou podlahu. V ľavej bočnici sa nachádzali dvoje skladacie dvere. V roku 1939 boli trolejbusy vzhľadom na zavedenie pravostrannej prevádzky rekonštruované premiestnením dverí na opačnú stranu karosérie.
Oproti typu 1Tr došlo k úpravám aj v elektrickej časti vozidla. Bola čiastočne pozmenená elektrická výzbroj a bol zvýšený počet motorov na dva. Okrem elektrickej rekuperačnej, pneumatickej prevádzkovej a parkovacej ručnej bol trolejbus 2Tr navyše vybavený tiež štvrtú brzdou – elektrickú odporovú.

Prototyp

Prototypom trolejbusu 2Tr bol v skutočnosti voz Škoda 1Tr.
Chaos (staroveké Grécko)

Chaos v starovekom Grécku bola pôvodne bezodná priepasť podsvetia, neskôr prapôvodný zmätok (zosobnený v božstvo), beztvará prahmota, z ktorej vzniklo všetko na svete.
U Hesioda je chaos zívajúca priepasť, ktorá vznikla vôbec ako prvá a v ktorej sa nedalo nič určité rozoznať. U Aristotela je chaos prázdny priestor.
V gréckej kozmogónii je chaos prastav alebo pralátka, z ktorej sa utvoril svet či už sám od seba alebo činnosťou tvorcu.
Hoľazne

Polohopis

Nachádza sa v geomorfologickej časti Holázne, v centrálnej oblasti Trenčianskej vrchoviny. Leží asi 1 km juhozápadne od obce Horná Poruba v ilavskom okrese. Výrazný horský hrebeň kulminuje vrchom Hoľazne, približne 1 km severne leží 841 m n. m. vysoká Jedľovina a asi 2 km západne 808 m n. m. vysoká Beňova skala. Západné svahy masívu odvodňuje Dubnický potok, južné Teplička a východné Porubský potok, všetky ústiace do Váhu.

Prístup

Na vrchol nevedie značený chodník, najľahší prístup je preto z blízkej obce Horná Poruba. Náročný terén so skalnými útvarmi a najmä vo východnej časti strmým stúpaním vyžaduje značnú kondíciu. Južným úpätím vedie  červeno značená trasa E8 a zároveň Cesta hrdinov SNP z Trenčína cez Trenčianske Teplice a sedlo pod Omšenskou Babou do Hornej Poruby a ďalej na Vápeč (955 m n. m.) a do Zliechova.
Salonnes

Poloha

Obec má rozlohu 12,69 km². Najvyšší bod je položený 308 m n. m. a najnižší bod 195 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doug Ingle

Biografia

Jeho otec Lloyd bol organista v kostole a práve on ho zasvätil do hudby už v mladosti. Pre skupinu Iron Butterfly napísal najväčší hit „In-A-Gadda-Da-Vida“.
Wavrans-sur-Ternoise

Poloha

Obec má rozlohu 4,81 km². Najvyšší bod je položený 126 m n. m. a najnižší bod 67 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Bastide-Clairence (obec)

Poloha

Obec má rozlohu 23,39 km². Najvyšší bod je položený 192 m n. m. a najnižší bod 7 m n. m.

Obyvateľstvo

Počet obyvateľov obce je 1 010 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lasthenes z Élidy

Lasthenes alebo Lasthenés (starogr. Λασθένης – Lasthenes, iný prepis: Lasthenés) bol olympijský víťaz v jazdeckých pretekoch v roku 76 pred Kr.
Lasthenes, syn Sofóna z Élidy, si na 176. olympijských hrách vybojoval víťazstvo v jazdeckých pretekoch. Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.
Olympijské víťazstvo Lasthena uvádza epigrafický nález (SEG 15:255, Elis — Olympia — 1st c. BC — Ol.Ber. 5 (1956) 165-166.) z Élidy.
Video Home System

Video Home System (slov. Obrazový domáci systém) (podľa niektorých názorov pôvodne Vertical Helical Scan alebo Victor Helical Scan) alebo VHS je štandard na nahrávanie analógového videosignálu na magnetické páskové médium uchovávané v kazete. Vyvinula ho japonská firma JVC a uviedla na japonský trh v septembri 1976.
Do konca deväťdesiatych rokov 20. storočia sa systém VHS stal de facto štandardom spotrebiteľských videorekordérov. Predchádzal tomu súboj s formátmi Video 2000 spoločnosti Philips a Betamax spoločnosti Sony.
Kazeta VHS meria približne 185x100x25 mm a obsahuje pás široký 12,7 mm, ktorý sa počas nahrávania alebo prehrávania posúva (v základnom režime SP) rýchlosťou 23,4 mm/s. Obraz je nahrávaný do šikmých stôp širokých rádovo 10 mikrometrov (magnetickými hlavičkami umiestnenými na povrchu rotujúceho bubna priemeru 62 mm, ktorých obežná rýchlosť je pri 25 ot/s takmer 5 m/s).
Normálny zvuk (mono, v rozsahu 100 Hz až 10 kHz, odstup signálu od šumu akceptovateľných 42 dB) sa nahráva do stopy vedúcej pozdĺž okraja pásky, hi-fi zvuk (2 kanály, takmer 20 kHz, vyše 70 dB, čiže takmer CD-kvalita; pridané v 80. rokoch) spolu s obrazom do šikmých stôp. V LP alebo EP režimoch (dvoj- alebo trojnásobná hracia doba, dosahovaná pomalším chodom pásu) je kvalita obrazu väčšinou podstatne horšia než pri SP, zatiaľ čo stereozvuk je temer nezmenený (t. j. napr. na 240-minútovú kazetu sa dá zaznamenať 8 hodín kvalitného zvuku, s obrazom alebo bez).
Medzi odvodené formáty patria napríklad S-VHS (= Super-VHS; lepšie spracovanie farby, väčšia ostrosť) alebo VHS-C (= Compact; páska rovnakej šírky, ale kratšej dĺžky je umiestnená v menšej kazete, čo umožnilo skonštruovať podstatne menšie kamery. Posledným rozšírením bol D-VHS (Digital VHS) umožňujúci záznam vo formáte obrazu MPEG-2 s rozlíšením až 1080i. Dostupnosť týchto videorekordérov bola malá, prístroje boli drahé a pre bežného užívateľa nerentabilné, i napriek tomu, že umožňovali spätnú kompatibilitu s predchádzajúcimi formátmi VHS a S-VHS.
Ku hlavným konkurentom VHS patrili Video8 (kvalita obrazu zhruba ako u VHS) a Hi8 (porovnateľné so Super-VHS).
Začiatkom 21. storočia postupne prestávala výroba S-VHS rekordérov a trh sa postupne zapĺňal lacnými prístrojmi nižšej kvality a triedy. Definitívnym koncom formátu VHS bolo rozšírenie DVD prehrávačov a neskôr aj DVD videorekordérov.
Planétka typu C

Charakteristika

Tento typ asteroidov má veľmi podobné elektromagnetické spektrum ako uhlíkovo-chondritové meteority (typy CI a CM), ktorých chemické zloženie je približne rovnaké ako má slnko a pôvodná slnečná hmlovina, okrem toho, tiež neobsahujú vodík a hélium a ďalšie kvapalné látky. Hydrátované (vodu obsahujúce) minerály tu sú prítomné.
C-typy sú extrémne tmavé s albedom medzi 0,03 až 0,10. Občas je možné vidieť určité množstvo asteroidov typu S ďalekohľadom, oproti C-typom, kde na pozorovanie aj tých najväčších je potrebný malý teleskop. Najsvetlejší asteroid typu C je 324 Bamberga, ktorý však obieha s veľmi vysokou excentricitou, čo znamená, že len zriedka dosiahne maximálnu magnitúdu.
Ich spektrum obsahuje priemerne silnú ultrafialovú absorpciu medzi 0.4 μm a 0.5 μm. Takzvaná "vodná" absorpcia 3 μm, ktorá môže znamenať vodu prítomnú v mineráloch je tiež prítomná.
Najväčší asteroid typu C je 10 Hygiea. SMASS klasifikácia dáva prvé miesto asteroidu 1 Ceres pretože jej schéma neobsahuje planétky typu G
Inštitút milosrdných sestier Svätého kríža

Inštitút milosrdných sestier Svätého kríža (Congregatio Sororum Caritatis Sanctae Crucis, SCSC) je rímskokatolícka ženská rehoľa, ktorá sa sústreďuje predovšetkým na pomoc chorým, pastoračné a sociálne služby.
Inštitút založil švajčiarsky kapucín Teodózius Florentini v roku 1856 v Ingenbohlu. V čase najväčšieho rozmachu v roku 1940 mal inštitút 9 638 sestier, dnes je ich počet asi 4 500. Pôsobia v 17 štátoch sveta, ako napr. v Česku a Slovensku, Ugande, USA, Brazílii a pod. Slovenskú provinciu tvorí asi 240 sestier.
Tetragonálna sústava

Výber súradnicovej sústavy

Ako vertikála súradnicovej osi Z sa vyberá štvornásobná os (4), prípadne inverzná štvornásobná os (4). Ak sú na ňu kolmé dvojnásobné osi, dve z nich sú potom osami X a Y. Ak nie sú prítomné dvojnásobné osi súmernosti, je tu možnosť vybra tieto súradnicové osi X a Y, ležiace v rovinách súmernosti. V prípade, ak nie sú prítomné ani roviny, tak je výber osí X a Y neviazaný a štandardná orientácia je taká, aby mal dominantný kryštálový tvar Millerove symboly {hkl}, alebo {110}.
Črta (žáner)

Črta prozaický žáner menšieho rozsahu (rozsah je podobný ako pri poviedke, väčšinou je ale o niečo kratší), popisujúci miesto, osobu alebo situáciu. Môže ísť o situáciu reálnu alebo vymyslenú. Črta je opisný útvar, má veľmi jednoduchý, prípadne žiadny dej.
Črta zaznamenáva čisto osobný zážitok autora a jeho názor naň, zväčša je písana ich-formou. Črta je podobná reportáži a dalo by sa povedať, že ide o jej jednoduchšiu formu.
Témy čŕt sú veľmi rôznorodé, môžu to byť autobiografické zážitky, môžu mať spoločenskú tématiku, alebo to môžu byť cestopisy.
Črta bola veľmi obľúbená v 20. storočí, prevažne v publicistike, ale aj v umeleckej literatúre, dnes sa vyskytuje zriedka (niektoré poviedky sú vlastne črtami). Črta bola chápaná ako jeden z najjednoduchších literárnych žánrov.
Majstrami čŕt boli Anton Pavlovič Čechov, Maxim Gorkij, Charles Dickens, Jan Neruda, Božena Němcová, Karel Čapek.
Saint-Léonard (Seine-Maritime)

Poloha

Obec má rozlohu 11,92 km². Najvyšší bod je položený 114 m n. m. a najnižší bod 0 m n. m.

Obyvateľstvo

Počet obyvateľov obce je 1 832 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maillane

Poloha

Obec má rozlohu 16,77 km². Najvyšší bod je položený 17 m n. m. a najnižší bod 7 m n. m.
Nachádza sa v blízkosti miest Graveson, Saint-Rémy-de-Provence, Eyragues, Châteaurenard, Mas-Blanc-des-Alpilles, Saint-Étienne-du-Grès, Rognonas, Marseille, Tarascon a Arles.

Obyvateľstvo

Počet obyvateľov obce je 2 408 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mostuéjouls

Poloha

Obec má rozlohu 30,95 km². Najvyšší bod je položený 962 m n. m. a najnižší bod 376 m n. m.

Obyvateľstvo

Počet obyvateľov obce je 287 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fauch

Poloha

Fauch má rozlohu 17,32 km². Najvyšší bod je položený 391 m n. m. a najnižší bod 236 m n. m.

Obyvateľstvo

Fauch má 484 obyvateľov (2009).
Graf vývoja obyvateľstva:
Zdroje: INSEE
Frazéma s nominatívno-komunikatívnou funkciou

Frazéma s nominatívno-komunikatívnou funkciou je funkčný typ frazém, ktorého isté varianty plnia komunikatívnu funkciu, kým iné zasa nominatívnu funkciu. Je to typ, ktorý sa tradične vydeľoval, ale ktorého podstata je protirečivá. Zmeny takéhoto typu menia kategoriálne sémy takýchto jednotiek, nejde o varianty tej istej frazémy (aj pri ich vecnej blízkosti), ale o prípad frazeologickej derivácie. Keďže sa tu narušila identita frazémy (sú to dve frazémy, napr. maľovať čerta na stenu – frazéma s nominatívnou funkciou, Nemaľuj čerta na stenu - osobitná frazéma, a to príslovie), nemožno už hovoriť o jednom type.
Time (Pink Floyd)

Kompozícia

Každý jeden budík zo skladby bol nahraný samostatne v obchode so starožitnosťami. Potom nasleduje dvoj-minútové sólo Nicka Masona, ktorý hrá na rototomoch a v pozadí je počuť tik-tak zvuk vytvorený Rogerom Watersom. Tento zvuk hrá na dvoch tlmených basových strunách. David Gilmour spieva verše a Richard Wright spieva mostíky spolu s vokalistkou, v tejto časti má Gilmour tiež vokály.

Breathe (Reprise)

"Breathe (Reprise)" je nasledujúca "skladba" (rozumej časť) skladby  Time. Je to opakovanie piesne "Breathe", lenže s iným textom. Počas nahrávania ju skupina nazývala "Home Again".
Posledná nota "Breathe (Reprise)" je začiatkom nasledujúcej skladby "The Great Gig in the Sky".
Počas stretnutia najúspešnejšej zostavy Pink Floyd na koncerte Live 8 skombinovali "Breathe" s "Breathe (Reprise)", niečo, čo ešte nikdy predtým neurobili.
Miramas

Poloha

Obec má rozlohu 25,74 km². Najvyšší bod je položený 125 m n. m. a najnižší bod 0 m n. m.

Obyvateľstvo

Počet obyvateľov obce je 25440 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HiRISE

High Resolution Imaging Science Experiment, väčšinou skrátene ako HiRISE, je kamera pracujúca vo viditeľnej oblasti svetelného spektra s vysokým rozlíšením dosahujúci 30 až 60 cm / pixel, ktorá sa nachádza na palube americkej planetárnej sondy Mars Reconnaissance Orbiter krúžiace okolo planéty Mars. Kamera váži 65 kilogramov a za cenu 40 miliónov amerických dolárov ju zostavila spoločnosť Ball Aerospace & Technologies Corp. pod vedením Lunar and Planetary Laboratory University of Arizona. Zrkadlo teleskopu má priemer 0,5 metra. Veľkosť zrkadlá umožňuje robiť snímky objektov, ktoré sú cez 30 centimetrov veľké.
HiRISE zosnímal povrch Marsu, vrátane prebiehajúcich misií roveru Curiosity, Opportunity a InSight.

Design

HiRISE bola od začiatku navrhnutá ako kamera s vysokým rozlíšením. Skladá sa z veľkého zrkadla, ako aj veľkej CCD kamery. Z tohto dôvodu dosahuje rozlíšenie 1 mikroradián alebo 0,3 metra vo výške 300 km. (Na porovnanie, satelitné snímky na Google Mars sú k dispozícii na 1 meter.) Môže zobrazovať tri farebné pásma, 400-600 nm (modrozelená), 550-850 nm (červená) a 800-1 000 nm (blízke infračervené rozhranie - NIR).
HiRISE obsahuje 0,5-metrové primárne zrkadlo, najväčší optický ďalekohľad, ktorý bol kedy vyslaný mimo obežnú dráhu Zeme. Hmotnosť prístroja je 64,2 kg.
Červené farebné obrázky majú široký rozsah 20 048 pixelov (šírka 6 km z obežnej dráhy vo výške 300 km ) a modrozelená a NIR majú šírku 4048 pixelov (1,2 km). Tieto sú zhromaždené pomocou 14 CCD snímačov, 2048 × 128 pixelov. Palubný počítač HiRISE číta tieto riadky včas s rýchlosťou orbitera, čo znamená, že rozmery obrázku sú potenciálne neobmedzené vo výške.
Prakticky to je obmedzené kapacitou palubného počítača 28 Gbit (3,5 GByte). Nominálna maximálna veľkosť červených obrázkov (komprimovaná na 8 bitov na pixel) je približne 20 000 × 126 000 pixelov alebo 2520 megapixelov a 4 000 × 126 000 pixelov (504 megapixelov) pre užšie obrazy pásiem B-G a NIR.
Jediný nekomprimovaný obraz používa až 28 Gbitov. Tieto obrázky sa však prenášajú stlačené, s typickou maximálnou veľkosťou 11,2 Gigabitov. Tieto obrázky sa uverejňujú na širokej verejnosti na webovej stránke HiRISE prostredníctvom nového formátu s názvom JPEG 2000.
Na uľahčenie mapovania potenciálnych miest na pristátie môže HiRISE produkovať stereo dvojice obrázkov, z ktorých možno topografiu merať s presnosťou 0,25 metra.
Modest Petrovič Musorgskij

Život

Pochádzal zo šľachtickej rodiny a hoci už v detstve prejavoval mimoriadne hudobné nadanie, musel sa podrobiť vôli otca a vyštudovať kadetskú vojenskú školu. Radšej sa však venoval nezáživnej úradníckej práci, žil v spoločnosti petrohradských učencov, niekedy aj spoločne s niektorými členmi tzv. Mocnej hŕstky.
Musorgskij bol vynikajúci klavirista a ešte lepší improvizátor, klavír ho učila v detstve matka, neskôr študoval u Antona Gerkeho. 
Napriek nedostatočnému vzdelaniu bola osobitosť a svojráznosť jeho talentu mimoriadna, čo sa prejavilo v opere Boris Godunov. Je to opera, ktorej libreto si autor napísal sám na motívy Puškinovej tragédie obohatenej o niektoré historické skutočnosti. Táto opera z rokov 1868 - 1872 je úplne nezávislá od západoeurópskych hudobných diel. Toto dielo sa len veľmi ťažko prezentovalo na javisku. Až po dvanástich rokoch od poslednej autorovej revízie ju uviedol na scénu v petrohradskom Mariinom divadle dirigent českého pôvodu Eduard Nápravník. Cár Alexander III. spočiatku dielo zakázal kvôli realisticky vykreslenej postave cárovho vraha, ako aj presvedčivo vyjadrenému hnevu ľudu proti šľachte - bojarom. 
Skladateľ pracoval aj na ďalších operách, napríklad na Chovanštine, v ktorej chcel zobraziť hĺbku utrpenia ruského ľudu, žiaľ, napísal iba klavírne skice. Rovnako dopadla aj opera Soročinský jarmok. Neschopnosť dokončiť uvedené diela pramenila z autorovho neusporiadaného života a alkoholizmu.
Musorgskij sa významne zapísal aj do histórie piesňovej tvorby; skomponoval asi 60 piesní. Medzi najvýznamnejšie patria tri cykly: Detská izba, Bez slnka a Piesne a tance smrti. Jeho najslávnejšou piesňou je Pieseň o blche. Z orchestrálnych skladieb je známe predovšetkým symfonické dielo Noc na Lysej hore. Z klavírnych skladieb je to cyklus Obrázky z výstavy, inšpirované maliarom Viktorom Hartmanom. 
Musorgskij nezaprel svoju genialitu v jasnozrivom odhade budúceho vývoja. Je označovaný nielen za tvorcu realizmu v hudobnej dráme, ale aj za priameho predchodcu hudobného impresionizmu.